1125.

Godina **1125.** (**[[rimski brojevi|MCXXV]]**) bila je redovna godina koja počinje u četvrtak (1. 1. po julijanskom kalendaru).

## Događaji
* 24. 1. - Umro je David IV od Gruzije, nasleđuje ga sin Demetre I (1125-54, 1155-56); nastavljaju se sukobi sa Turcima Seldžucima.
* 25. 1. - Opsada Alepa: Balduin II od Jeruzalema je mora prekinuti jer dolazi atabeg Mosula Aqsunqur al-Bursuqi.
* 26. 3. &ndash; Džurčeni pod vodstvom generala Wanyan Lushija zauzimaju Yanjing (današnji Peking) pri čemu je zarobljen kitanski car Tianzou i čime prestaje dinastija Liao koja je prethodna dva vijeka vladala sjevernom Kinom.
** Džurčenska dinastija Jin nastavlja do 1234 (mongolskog osvajanja). Od ranije su nezadovoljni odnosima sa južnom, hanskom, dinastijom Sung, po pitanju Šesnaest prefektura; njihov savez protiv Liaoa sada više nema razlog postojanja.
** Na mongolskim ravnicama važnu ulogu ima konfederacija Hamag Mongol.
* 29. 3. &ndash; U Engleskoj osnovana Škola u Readingu.
* 12. 4. - Umro je češki vojvoda Vladislav I, nasleđuje ga brat Soběslav I (do 1140). Osporava ga rođak, knez Olomouca Ota II, kojeg će pomagati nemački kralj Lotar, ali gine sledeće godine.
* 19. 5. - Umro je veliki knez Kijeva Vladimir II Monomah, kasnije svetitelj ruske crkve. Nasleđuje ga sin Mstislav Vladimirovič Veliki (do 1132), poslednji vladar ujedinjene zemlje.
** Vladimirov sin Jurij Dolgoruki prenosi svoje sedište iz Rostova Jaroslavskog u Suzdalj (od 1157 u Vladimiru, → Veliko Kneževstvo Vladimira).
* 23. 5. &ndash; Smrću rimsko-njemačkog cara Heinricha V izumire Salijska dinastija. 
* 11. 6. &ndash; Križarski ratovi: Bitka kod Azaza u sjeverozapadnoj Siriji gdje križari nanose poraz Turcima Seldžucima.
* leto - Asasini su ubili alepskog kadiju Ibn al-Khashshaba.
* 24. 8. - Izborna skupština u Meinzu odbija kandidaturu švapskog vojvode Friedricha II Hohenstaufena.
* 30. 8. &ndash; Skupština njemačkih plemića za novog kralja Njemačke izabire saksonskog vojvodu Lothara von Süpplingenburga (do 1137, sveti rimski car od 1133).
** Već ove godine dolazi do oružanih sukoba između Lotara i Fridriha Hoenštaufena, oko poseda izumrlih Salijaca koje Lotar smatra carskim (sukob će se u Italiji preslikati u Gvelfe i Gibeline).
* 3. 10. - Fatimidski Kalifat: moćni vezir al-Ma'mun al-Bata'ihi je smenjen i uhapšen (pogubljen 1128).
* novembar - Car Taizong od Jina naređuje napad na dinastiju Sung - ova runda rata traje do 1142, Jin osvaja sever Kine a Sung postaje podređena država.

### Tokom/tijekom godine
* Mleetačka flota na povratku iz križarskog rata, napada otoke u Egejskom moru pri čemu su opljačkani Rodos, opustošeni Samos i Lezbos, te zauzet Hios.
* 1124/25 - Mlečani srušili Biograd na Moru na povratku iz križarskog rata, uključujući benediktinski samostan sv. Ivana Evanđeliste - monasi prelaze na otok Pašman, na Ćokovac pored Tkona gdje je ranije bila kapela Sv. Kuzme i Damjana.
* ? Duklja: Đorđe Bodinović je porazio Grubešu kod Bara, vlada do 1131. Grubešin brat Gradihna je pobegao u Rašku.
* Firenca nakon viševjekovnog sukoba osvaja suparnički grad Fiesole.
* Nakon što je u Vreti u Östergötlandu švedski kralj Inge Mlađi ubijen na podstrek supruge Ulfhild, njen rođak Magnus Jaki se proglašava Gothenlanda, dok se Ragnvald Knaphövde protiv njega proglašava kraljem Švedske u Svealandu.
* Historičar Albert od Aixa započinje rad na tekstu *Historia Hierosolymitanae expeditionis*.
* Završen rat između Toulousea i Provanse.
* U Kini sastavljena zbirka zen budističkih koana poznatih kao *[[Zapis Plave stijene]]*.
* U zapisima grada Siena se prvi put spominju konzuli, što ukazuje da je grad postao samostalna komuna.
* U Njemačkoj podignut Zamak Nassau. ?
* Počinju kastiljski prepadi na Andaluziju pod vodstvom kralja Alfonsa Bojovnika.
* U mjestu Ponte de Lima otvoren prvi sajam, čime počinje ekonomski razvoj dotle ratom opustošenog područja Portugala.
* Saracenski pirati napadaju grad Antibes na obali Provanse i benediktinski samostan sv. Honorata na Otocima Lerins.

## Rođenja

* Renaud de Courtenay, anglo-normanski plemić († 1194)
* Lu You, kineski pjesnik († 1210)

## Smrti

* 24. 1. &ndash; Kralj David IV od Gruzije (* 1073)
* 12. 4. &ndash; Vladislav I od Češke
* 19. 5. &ndash; Vladimir Monomah, veliki knez Kijeva
* 23. 5. &ndash; Heinrich V, svetorimski car (* 1081)
* 21. 10. &ndash; Kozma od Praga, češki kroničar
* Eustace III od Boulognea
* Inge Mlađi, kralj Švedske od 1110
* Irnerius, nastavnik u Bologni

## Reference